Ludwig Wilhelm Gilbert

Ludwig Wilhelm Gilbert (1769-1824) (Berlino, 12-a de aŭgusto 1769 - Lepsiko, 7-a de marto 1824) estis germana fizikisto, kemiisto, kuracisto, profesoro pri fiziko en la Universitato de Lepsiko kaj publikisto de la "Analoj de fiziko" (Annalen der Physik), el kiu Poggendorff daŭrigis la verkon per la titolo "Annalen der Physik und Chemie" ("Analoj pri fiziko kaj kemio"), eldonita ĝis 1899.

 Vivo 
eta|maldekstre|Bildo de Ludwig Wilhelm Gilbert, ĉirkaŭ 1810.
Li estis filo de Johann Ludwig Dietrich Gilbert (1744-1775) kaj Dorothea Sophia, naskita Jäner (1750-1824). Li havis kvin gefratojn. Ekde 1786 li studis matematikon kaj geografion en Halle kaj doktoriĝis pri filozofio en 1794 . Li ricevis subvencion kaj publikigis manlibron por vojaĝantoj tra Germanio. Li tiam estis profesoro pri matematiko en Halle. En 1795 li iĝis lektoro kaj observanto ĉe la observatorio. Ekde 1798 li ankaŭ prelegis pri fiziko kaj iĝis helpbibliotekisto en Halle.

En 1801 li iĝis plena profesoro pri fiziko kaj kemio kiel la sukcedanto de Friedrich Albrecht Carl Gren (1760-1798). Li daŭrigis la "Analojn de Fiziko" fonditan fare de Carl Gren post lia morto. En 1805 li estis elektita korespondanta membro de la Göttingen Akademio de Sciencoj. En 1808 la Universitato de Greifswald donis al li doktorecon pri medicino. En la sama jaro li iĝis korespondanta membro de la Bavara Akademio de Sciencoj. En 1811 la Universitato de Lepsiko nomumis lin Profesoro pri Fiziko, kaj restis en tiu posteno ĝis sia morto la 7-an de marto 1824. Ekde 1812 li estis korespondanta membro de la Prusa Akademio de Sciencoj. En 1809 li estis akceptita kiel responda membro de la Rusa Akademio de Sciencoj en Sankt-Peterburgo kaj en 1816 de la Reĝa Nederlanda Akademio de Sciencoj.

 Vidu ankaŭ 

 Georg Simon Klügel (1739-1812)

 Johann Christian Poggendorff (1796-1877)

 Verkaro 

 Dissertatio Historico-Critica De Mistionum Chemicarum Simplicibus Et Perpetuis Rationibus Earumque Legibus Nuper Detectis ..., 1811
 Annalen der Physik, 1799
 Untersuchung der Mineral-Wasser von Karlsbad, von Teplitz und Königswart, 1823
 Handbuch für Reisende durch Deutschland nebst einer Postkarte, 1792
 Ludwig Wilhelm Gilberts Handbuch für Reisende durch Deutschland, 1795
 Grundriß der Experimentalnaturlehre nach den neuesten Entdeckungen zum Leitfaden akademischer Vorlesungen und zum Gebrauch für Schulen, 1804
 Für jeden verständliche Anweisung, wie man es anzufangen habe, um bey bösartigen Fieber-Epidemien aller Art sich gegen Ansteckung zu schützen ..., 1814
 Kritische Aufsätze über die in München wieder erneuerten Versuche mit Schwefelkies-Pendeln und Wünschelruthen, 1808
 Ludewig Wilhelm Gilberts Handbuch für Reisende durch Deutschland, 1792
 Lehrbuch der Physik, 1815
 De natura, constitutione et historia matheseos primae vel universalis etc, 1795
 Die Geometrie nach Legendre, Simpson, van Swinden, Gregorius a St. Vincentio und den Alten, 1798
 De mathesi prima vel universali seu metaphysice mathematica commentatio prior, kune kun Georg Simon Klügel, 1794

G
G
G
G